
Instruks om midlertidig suspensjon av utreiseplikten Somalia-saker

Med denne instruksen oppheves instruks av 10.11.2006, RS 2006/24. Utlendingsdirektoratet opprettholder suspensjonen av utreiseplikten for personer med tilknytning til Sør-Somalia, altså Somalia med unntak for Somaliland og Puntland, jf utlendingsloven § 41 niende ledd. 
Det vises også til pressemelding fra Utlendingsdirektoratet (UDI) av 22.02.07 og brev fra Utlendingsnemnda til Politidirektoratet av 22.02.2007 (ref. 06/651). 

Beslutningen innebærer at de som tidligere har fått endelig avslag ved vedtak fra UDI inntil videre ikke plikter å rette seg etter dette.

Følgende vedtak omfattes:

· Asylsaker med unntak av Dublin-saker eller første asylland-saker

· Utvisningssaker

· Arbeids- eller oppholdstillatelsessaker (hvor søkeren/klageren oppholder seg i Norge)

· Familiegjenforeningssaker (hvor søkeren/klageren oppholder seg i Norge)

· Saker som gjelder tilbaketrekking av tillatelser

Instruksen innebærer at somaliere som har fått avslag på sin søknad fra UDI er gitt en midlertidig suspensjon fra plikten til å returnere til Somalia.

Utlendingsdirektoratet vil foreta en løpende vurdering av situasjonen i Somalia med tanke på når effektueringen av UDIs vedtak kan gjenopptas.

